
Narva Linnavalitsuse linnavarakomisjoni 
koosseisu kinnitamine


1. Asjaolud ja menetluse käik

Narva Linnavalitsuse 12.07.2006. a määrusega nr 936 „Narva Linnavalitsuse linnavarakomisjoni põhimäärus“ (edaspidi ka põhimäärus) on kehtestatud Narva Linnavalitsuse linnavarakomisjoni (edaspidi ka komisjon) põhiülesanded, õigused ja töökorraldus. Komisjoni põhiülesandeks on Narva linnale kuuluva varaga seotud toimingute koordineerimine.

Vastavalt põhimääruse §-le 5 komisjoni esimehe ja aseesimehe määrab korraldusega linnavalitsus linnavalitsuse liikmetest ning § 6 alusel komisjoni koosseisu kinnitab linnavalitsus.

Narva Linnavolikogu liikmete A. Jevgrafovi ja J. Pahhomova suuliste avalduste alusel tegi Narva Linnavalitsuse linnavarakomisjoni esimees ettepaneku lisada ülalnimetatud isikud komisjoni koosseisu. A. Jevgrafovi ja J. Pahhomova kirjalikud nõusolekud on olemas.

Eeltoodust tulenevalt tuleb kinnitada Narva Linnavalitsuse linnavarakomisjoni uus koosseis.

2. Õiguslikud alused

2.1. Narva Linnavalitsuse 12.07.2006 määruse nr 936 „Narva Linnavalitsuse linnavarakomisjoni põhimäärus“ § 6 kohaselt kinnitab komisjoni koosseisu linnavalitsus.
2.2. Haldusmenetluse seaduse § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.

3. Otsus

Kinnitada Narva Linnavalitsuse linnavarakomisjon järgmises koosseisus:
komisjoni esimees 		Oleg Karpikov, abilinnapea, Narva Linnavalitsuse liige;

komisjoni aseesimees 	Jelena Golubeva, Narva Linnavalitsuse Rahandusameti direktor, Narva Linnavalitsuse liige;

komisjoni liikmed	Vadim Orlov, Narva Linnavolikogu liige;
Aleksei Jevgrafov, Narva Linnavolikogu liige;
Jelena Pahhomova, Narva Linnavolikogu liige;
Kaie Enno, Narva Linnavalitsuse Arhitektuuri- ja Linnaplaneerimise Ameti direktor;
Natalja Šibalova, Narva Linnavalitsuse Linnamajandusameti direktor;
Jelena Skulatšova, Narva Linnavalitsuse Linnamajandusameti varade osakonna juhataja;

4. Rakendussätted

4.1.	Korraldus jõustub seadusega sätestatud korras.
4.2.	Tunnistada kehtetuks Narva Linnavalitsuse 08.11.2023. a korraldus nr 816-k ,,Narva Linnavalitsuse linnavarakomisjoni koosseisu kinnitamine".
4.3.	Narva Linnakantseleil teha korraldus asjaosalistele teatavaks.
4.4. 	Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.




Jaan Toots
linnapea						Üllar Kaljuste
linnasekretär


